बालोतरा। नगरपरिषद सभापति रतन खत्री ने आयुक्त शिवपालसिंह राजपुरोहित को बाजार में हो रहे अतिक्रमण को चिह्नित कर उन्हें हटाने के निर्देश दिए। उल्लेखनीय है कि दैनिकभास्कर नेबाड़मेर-बालोतरा संस्करण में ‘बाजार में अतिक्रमण पर प्रशासन मौन’ शीर्षक से खबर प्रकाशित कर जिम्मेदारों का ध्यान आकर्षित करवाया।
इस पर सभापति रतन खत्री ने आयुक्त को लिखा कि नेता प्रतिपक्ष की ओर से बार-बार मौखिक समाचार पत्रों के माध्यम से शहर में हो रहे अतिक्रमणों की शिकायतें मिल रही है।
जिससे परिषद की छवि खराब हो रही है। इस संबंध में सफाई निरीक्षकों जमादारों को पाबंद करते हुए अतिक्रमणों को चिह्नित कर बाजार में दुकानों के बाहर रखे सामान मुख्य मार्गों पर सड़क के किनारे फुटपाथ पर सामान रखकर किए अतिक्रमणों को अविलंब हटाने की कार्रवाई की जाए। साथ ही दुकानदारों को दुकान के आगे निर्मित नाली से बाहर सामान नहीं रखने के लिए पाबंद किया जाए।
hin_Deva hin_Deva hin_Deva